Valvira: Lakupiippu ei ole K18-tuote – joidenkin mahdolliset omat käytännöt eivät perustu tupakkalakiin

Tupakkalaissa ei ole mitään säännöksiä lakupiippujen myynnin ikärajoista.

Lakupiippu ei ole K18-tuote.­

Tupakkalaki uudistui ja muutamat ihmiset ovat kyselleet Valviralta, ovatko myös lakupiippujen myynnin ikärajat muuttuneet ja olisiko lakupiippu jopa alle 18-vuotialta kielletty tuote.

– Tästä on tullut meille kyselyjä. Tämä on virheellinen tieto. Tupakkalaissa ei ole mitään säännöksiä lakupiippujen myynnin ikärajoista, Sosiaali- ja terveysalan lupa- ja valvontavirasto eli Valviran ylitarkastaja Reetta Honkanen kertoo Ilta-Sanomille.

Hän korostaa, että jos jollakin toiminnanharjoittajalla on omia käytäntöjään lakupiipun myynnistä, ne eivät lakupiipun ikärajan tapauksessa perustu tupakkalakiin.